als_Latn dik_Latn sag_Latn
Futbollisti i Schalkes, Donis Avdijaj, ka thyer përsëri ligjet e qarkullimit rrugor duke kaluar në të kuqe të semaforit, saqë rrezikoi jetën e një personi që udhëtonte me biçikletë. Lajmi konfirmohet nga komisariati i policisë në Osnabruk, ku ka shtëpinë edhe 20 vjeçari shqiptar.
“Për të mos mbaruar këtu, Avdijaj ka dëmtuar një veturë tjetër gjatë parkimit dhe nuk ishte paraqitur përpara policisë,” përcjell botasot.info, lajmin e mediave gjermane.
Ai pritet të paguajë gjobën dhe i është hequr patenta, pasi para disa vitesh gjatë një aksidenti, Avdijaj u akuzua se është pjesë e garuesve ilegalë në Austri. Siç mund të shihet talenti shqiptar i futbollit ka hobi edhe garimin me vetura./Bota sot
als_Latn als_Latn als_Latn